9. การจัดการ

9.1 โครงสร้างการจัดการ

อำนาจหน้าที่ของคณะกรรมการบริษัท

คณะกรรมการประกอบด้วยกรรมการ 14 ท่าน
แต่งตั้งโดยที่ประชุมผู้ถือหุ้นมีอำนาจในการดำเนินกิจการของบริษัท ให้เป็นไปตามกฎหมาย
วัตถุประสงค์ และข้อบังคับของบริษัท ตลอดจนมติที่ประชุมผู้ถือหุ้น
และกรรมการมากกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

อำนาจหน้าที่ของคณะกรรมการตรวจสอบ

1. สอบทานและแก้ไขกฎบัตรคณะกรรมการตรวจสอบเป็นปกติปีละ 1 ครั้ง
เพื่อให้ทันสมัยและเหมาะสมกับสภาพแวดล้อมขององค์กร
และเสนอต่อคณะกรรมการบริษัทพิจารณาอนุมัติ

2. สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ
โดยการประสานงานกับผู้สอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใด ๆ
ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทก็ได้

3. สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและ
มีประสิทธิผล โดยสอบทานร่วมกับผู้สอบบัญชีภายนอกและผู้ตรวจสอบภายใน

4. สอบทานการปฎิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

5. พิจารณาคัดเลือกและเสนอแต่งตั้งผู้สอบบัญชีของบริษัท
รวมถึงพิจารณาเสนอค่าตอบแทนของผู้สอบบัญชี
โดยคำนึงถึงความน่าเชื่อถือความเพียงพอของทรัพยากร
และปริมาณงานตรวจสอบของสำนักงานตรวจสอบบัญชีนั้น
รวมถึงประสบการณ์ของบุคคลากรที่ได้รับมอบหมายให้ทำการตรวจสอบบัญชีของบริษัท

6.
พิจารณาการเปิดเผยข้อมูลของบริษัทอย่างถูกต้องและครบถ้วนในกรณีที่เกิดรายการเกี่ยวโยงหรือรายการที่มีความขัดแย้งทางผลประโยชน์

7. จัดทำรายการกิจกรรมของคณะกรรมการตรวจสอบ โดยเปิดเผยไว้ในรายงานประจำปีของบริษัท
ซึ่งรายงานดังกล่าวลงนามโดยคณะกรรมการตรวจสอบ

8.  ปฎิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย

9. คณะกรรมการตรวจสอบมีอำนาจในการตรวจสอบและสอบสวนเรื่องราวและ
ผู้ที่เกี่ยวข้องภายในขอบเขตของอำนาจและหน้าที่
คณะกรรมการตรวจสอบมีอำนาจในการว่าจ้างหรือนำเอาผู้เชี่ยวชาญเฉพาะด้านมาช่วยงานตรวจสอบและสอบสวนได้ตามที่คณะกรรมการตรวจสอบพิจารณาว่าเหมาะสมด้วยค่าใช้จ่ายของบริษัท

10. คณะกรรมการตรวจสอบหรือคณะกรรมการบริษัทเป็นผู้คัดเลือกสมาชิกคณะกรรมการตรวจสอบ 1
ท่าน ให้ดำรงตำแหน่งประธานกรรมการตรวจสอบ โดยมีวาระการดำรงตำแหน่งประธานคราวละ 1
ปี ตามรอบระยะเวลาบัญชีของบริษัท
และแต่งตั้งผู้อำนวยการสำนักตรวจสอบภายในหรือผู้ที่ผู้อำนวยการสำนักงานตรวจสอบภายในมอบหมายเป็นเลขานุการคณะกรรมการตรวจสอบ

11. คณะกรรมการตรวจสอบต้องประชุมอย่างน้อยปีละ 4 ครั้ง ณ. ท้องที่อันเป็นที่ตั้งสำนักงานใหญ่
สำนักงานสาขา โรงงานหรือสถานที่ที่คณะกรรมการตรวจสอบกำหนดนัดหมาย

12. ในการประชุมคณะกรรมการตรวจสอบต้องมีกรรมการตรวจสอบเข้าร่วมประชุมไม่น้อยกว่า 2
คน จึงจะครบเป็นองค์ประชุมและการวินิจฉัยชี้ขาดของที่ประชุมให้ถือเสียงข้างมาก
ทั้งนี้เลขานุการคณะกรรมการตรวจสอบไม่มีสิทธิ์ออกเสียงในการประชุมคณะกรรมการตรวจสอบ

อำนาจหน้าที่ของคณะกรรมการบริหาร

คณะกรรมการบริหารประกอบด้วยกรรมการบริษัทจำนวน 7 ท่าน แต่งตั้งโดยคณะกรรมการบริษัท
โดยให้มีอำนาจหน้าที่บริหารและควบคุมดูแลกิจการของบริษัทตามที่คณะกรรมการบริษัทมอบหมาย

รายชื่อกรรมการบริษัท , กรรมการตรวจสอบ , กรรมการบริหาร และ เลขานุการของบริษัท

  ---------------------------- ------------------------------------------
  ชื่อ – สกุล                     ตำแหน่ง

  1. นายกฤตยา แลพวงมาลย์        ประธานกรรมการบริษัทและประธานกรรมการตรวจสอบ

  2. นายขจรศักดิ์ ทีฆคีรีกุล *        กรรมการและประธานคณะกรรมการบริหาร

  3. นายวิวัฒน์ ทีฆคีรีกุล *          กรรมการและกรรมการบริหาร

  4. นายชาญชัย วัสรสิฏฐ์ *         กรรมการและกรรมการบริหาร

  5. นายสมชาย ตั้งศรีสุข *         กรรมการและกรรมการบริหาร

  6. นายไกรวิทย์ สัตยภิวัฒน์ *       กรรมการและกรรมการบริหาร

  7. นายอนันต์ ลีลากิจกุล *         กรรมการและกรรมการบริหาร

  8. นายกมล เอี้ยวศิวิกูล *         กรรมการ

  9. นายสุรชัย เอกสมิทธ์ *         กรรมการ

  10. นายโจว ยูง โจ             กรรมการ

  11. นางอุษณีย์ เนรมิตตกพงศ์       กรรมการ , กรรมการบริหาร และ เลขานุการบริษัท

  12. ดร.อุดมศักดิ์ ชาครียวณิชย์      กรรมการ

  13. นายสมชาย คุรุจิตโกศล        กรรมการและกรรมการตรวจสอบ

  14. ดร.วีรพจน์ ลือประสิทธิ์สกุล     กรรมการและกรรมการตรวจสอบ
  ---------------------------- ------------------------------------------

* คือกรรมการผู้มีอำนาจลงนามผูกพันบริษัท ตามที่ระบุไว้ในหนังสือรับรอง

คณะผู้บริหารของบริษัท 

  ------------------------------------- ---------------------------------
  ชื่อ – สกุล                              ตำแหน่ง

  1. นายวิวัฒน์ ทีฆคีรีกุล                     กรรมการผู้จัดการใหญ่

  2. นายชาญชัย วัสรสิฏฐ์                    กรรมการผู้ช่วยกรรมการผู้จัดการใหญ่

  3. นายไกรวิทย์ สัตยภิวัฒน์                  กรรมการผู้ช่วยกรรมการผู้จัดการใหญ่

  4. นางอุษณีย์ เนรมิตตกพงศ์                 กรรมการผู้ช่วยกรรมการผู้จัดการใหญ่

  5. นายทวีศักดิ์ เกรียงไกรเกียรติ             ผู้ช่วยกรรมการผู้จัดการใหญ่

  6. นายสุรเดช ชาตรีรัตน์                   ผู้อำนวยการอาวุโสฝ่ายควบคุมแผนการผลิต

  7. นายศรายุทธ วณิชธนะชากร               ผู้อำนวยการฝ่ายคลังสินค้าและจัดส่ง

  8. นางภาวินี มั่นจิต                       ผู้อำนวยการฝ่ายบัญชีและการเงิน

  9. นายสุเทพ อมรรัตน์มงคล                 ผู้ช่วยผู้อำนวยการฝ่ายโรงงาน 2

  10. นายวิพร เหลืองวิริยะแสง               ผู้ช่วยผู้อำนวยการฝ่ายทรัพยากรมนุษย์
  ------------------------------------- ---------------------------------

หมายเหตุ : โครงสร้างคณะผู้บริหาร โปรดดูหน้าถัดไป

วันที่ 25 กรกฎาคม พ.ศ. 2544

9.2 การสรรหากรรมการและผู้บริหาร

บริษัทฯ มีวิธีการคัดเลือกบุคคลที่จะแต่งตั้ง เป็นกรรมการบริษัทฯ
โดยผ่านการเสนอชื่อและเลือกตั้งจากที่ประชุมผู้ถือหุ้น
โดยผู้ถือหุ้นหนึ่งหุ้นมีคะแนนเสียงเท่ากับหนึ่งเสียง และใช้เสียงข้างมากตัดสิน
และมีจำนวนกรรมการซึ่งมาจากผู้ถือหุ้นแต่ละกลุ่ม ดังนี้ กลุ่มไดสตาร์ โฮลดิ้ง 3 ท่าน , เอส.เค.วี
โฮลดิ้ง 2 ท่าน , แอมคอล โฮลดิ้ง 1 ท่าน , ผู้บริหาร 4 ท่าน และ กรรมการอิสระ 4 ท่าน

สำหรับการคัดเลือกและการแต่งตั้งผู้บริหารระดับสูงตั้งแต่
ผู้อำนวยการฝ่ายขึ้นไปจะพิจารณาโดยคณะกรรมการบริหารส่วนระดับต่ำกว่าผู้อำนวยการ
ผู้บังคับบัญชาตามสายงานจะเป็นผู้คัดเลือกและบรรจุตามโครงสร้างของบริษัท

สิทธิของผู้ลงทุนรายย่อยในการแต่งตั้งกรรมการ
ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถืออยู่และใช้คะแนนเสียงที่มีอยู่ในการเลือกตั้งบุคคลเพื่อเป็นกรรมการได้

9.3 ค่าตอบแทนผู้บริหาร

9.3.1 ค่าตอบแทนที่เป็นตัวเงิน

ค่าตอบแทนกรรมการรวม 14 ท่าน เท่ากับ 0.85 ล้านบาท ในปี 2543
โดยเป็นค่าตอบแทนในรูปเบี้ยประชุมและบำเหน็จกรรมการ ซึ่งแปรตามผลการดำเนินงานของบริษัท

ค่าตอบแทนกรรมการบริหารและผู้บริหารของบริษัทในปีที่ผ่านมารวม 8 ท่าน เท่ากับ 9.26
ล้านบาทในปี 2543 โดยค่าตอบแทนในรูปเงินเดือนและโบนัส

9.3.2 ค่าตอบแทนอื่นของกรรมการและผู้บริหารของบริษัท

  -ไม่มี –

หมายเหตุ : “ผู้บริหาร” หมายความว่า ผู้จัดการ ผู้บริหาร สี่รายแรกต่อจากผู้จัดการลงมา
และผู้บริหารรายที่สี่ทุกราย โดยไม่รวม

ถึงผู้จัดการฝ่ายบัญชีและการเงินหากตำแหน่งผู้จัดการฝ่ายไม่ได้อยู่ในระดับเดียวกันกับผู้บริหารรายที่สี่

9.4 การกำกับดูแลกิจการ

คณะกรรมการบริษัทมีการปฏิบัติตามข้อพึงปฏิบัติที่ดีตามแนวทางที่ตลาดหลักทรัพย์ฯ กำหนด

9.5 การดูแลเรื่องการใช้ข้อมูลภายใน

เนื่องจากบริษัทฯ
พิจารณาแล้วมีความเห็นว่าการนำข้อมูลภายในของบริษัทไปใช้เพื่อประโยชน์ส่วนตนนั้นเป็นจริยธรรมที่ผู้บริหารพึงจะต้องมีและยึดปฏิบัติอย่างเคร่งครัดที่จะไม่นำข้อมูลภายในของบริษัทไปใช้เพื่อประโยชน์ส่วนตนนั้น
และมาตรการลงโทษมิใช่เป็นการป้องกันที่มีประสิทธิภาพ
ดังนั้นจึงไม่มีการกำหนดไว้เป็นลายลักษณ์อักษร

วันที่ 25 กรกฎาคม พ.ศ. 2544

9.6 บุคลากร

จำนวนพนักงานของบริษัท

จำนวนพนักงานทั้งหมดของบริษัท ณ วันที่ 31 ธันวาคม 2543 มีจำนวนพนักงานทั้งสิ้น 1,351 คน
ซึ่งผลตอบแทนเป็นเงินเดือนและโบนัส จำนวนทั้งสิ้น 163 ล้านบาท และแยกเป็นฝ่ายต่าง ๆ ได้ดังนี้

  -------------------------------------------- -------------- -----------
  ฝ่าย                                          จำนวนคน        %

  บริหาร                                        15             1.11

  วางแผนและตรวจสอบภายใน                        6              0.44

  บัญชีและการเงิน                                 30             2.22

  การตลาดและส่งออก                              11             0.81

  ขายในประเทศ                                  106            7.85

  คลังสินค้าและจัดส่ง                               83             6.15

  บริการ                                        64             4.74

  ควบคุมแผนการผลิต                               3              0.22

  บริหารพิธีการนำเข้าและส่งออก , ขายผลิตภัณฑ์พิเศษ      10             0.74

  ทรัพยากรมนุษย์                                  35             2.59

  โรงงาน                                       988            73.13

  รวม                                          1,351          100.00
  -------------------------------------------- -------------- -----------

- การเปลี่ยนแปลงจำนวนพนักงานอย่างมีนัยสำคัญ หรือมีข้อพิพาทด้านแรงงานที่สำคัญในระยะ 3
ปีที่ผ่านมา

- ไม่มี -

- นโยบายในการพัฒนาพนักงาน

บริษัทฯ มีนโยบายในการพัฒนาพนักงาน โดยจัดให้มีการอบรมภายในและการอบรมภายนอกบริษัท
ดังนี้

การอบรมภายใน บริษัทฯ ได้มีการฝึกอบรมพนักงานตามหลักสูตร พื้นฐาน 5ส. ซึ่งประกอบด้วย

1.  สะสาง คือ การแยกสิ่งของที่ไม่ต้องการใช้ออกจากสิ่งของที่ต้องการใช้แล้วขจัดทิ้งไป

2.  สะดวก คือ การจัดเก็บสิ่งของและอุปกรณ์
    ให้เป็นระเบียบเพื่อความสะดวกในการหยิบใช้ไม่เสียเวลาในการค้นหา

3.  สะอาด คือ ทำความสะอาดวัสดุอุปกรณ์และสิ่งของต่างๆ อยู่เสมอๆ

4.  สุขลักษณะ คือ การดูแลและปฏิบัติการสะสาง สะดวก และสะอาดให้ดีอยู่เสมอๆ
    และดูแลรักษาสถานที่ปฏิบัติงานให้น่าทำงาน

5.  สร้างนิสัย คือ ปลูกฝังให้พนักงานมีระเบียบวินัย ทำงานอย่างปลอดภัย ,
    มีการพัฒนาองค์กรและทำงานอย่างมีประสิทธิภาพมากขึ้น

การอบรมภายนอก บริษัทฯ ได้มีการฝึกอบรมพนักงานมีหลักสูตรดังต่อไปนี้

1.  การใช้ไฟฟ้าเพื่อการลดต้นทุน

2.  การบริหารคุณภาพทั่วทั้งองค์กร

3.  เทคนิคการปรับปรุงการเพิ่มผลผลิต

4.  เทคนิควิศวกรรมอุตสาหการ

5.  การบำรุงรักษาทวีผลแบบทุกคนมีส่วนร่วม

6.  เทคนิคการผลิตแบบทันเวลา

7.  เทคนิคการควบคุมเอกสาร

8.  คู่มือพัฒนาระบบบริหารคุณภาพ

9.  ต้นทุนการผลิต

10. GROUNDING SYSTEM

11. มาตรฐาน ISO/IEC 17025